《答剡溪瞿庵上人次韵》
明代·纪映钟

时事年来不必闻，长林片影日怀君。斋厨澹泊收黄独，松壑参差养白云。

江上梦回南浦月，天涯人老《北山》文。精蓝近处前贤宅，流水淙淙送夕曛。

作者简介：（1609—1671）明末清初江南上元人，后移居仪徵，字伯紫，一字擘子，号憨叟，自称钟山遗老。纪青子。明诸生。崇祯时为复社名士，明亡后，弃诸生，躬耕养母。工诗善书，知名海内。有《真冷堂诗稿》、《憨叟诗钞》。